[{"text_idx": "#000000", "text": "Esperanto kaj signolingvo por infanoj"}, {"text_idx": "#000002", "text": "Franc\u0327oise rakontas siajn spertojn pri gvidado de pluraj infanatelieroj pri Esperanto en Tuluzo."}, {"text_idx": "#000003", "text": "En 2016 kaj 2018, mi organizis kaj gvidis infanatelierojn. La celo de tiuj atelieroj estis malkovro de la universala lingvo per ludoj por infanoj 9- g\u0302is 11-jaraj kaj ili okazis du merkredojn posttagmeze dum la libera tempo en la loko \u00ab Centre de Loisirs, route de Blagnac \u00bb. La volontuloj de la E-asocio de Tuluzo akompanis min, la unuan fojon mi estis kun Jacques, la duan fojon kun Olivia."}, {"text_idx": "#000004", "text": "C\u0302ijare komence de februaro, mi provis novan sperton kun mia amikino Denise, kiu interesig\u0302is por gvidi atelieron en signolingvo. S\u0302i estas edukistino por surdaj infanoj. La direktorino de la \u00ab ALAE \u00bb Ve\u0301ronique, de la sama lernejo proponis, ke ni gvidu du atelierojn samtempe, unu en Esperanto, la alian en signa lingvo."}, {"text_idx": "#000005", "text": "Do, c\u0302iu preparis kaj organizis sian infanatelieron kaj gvidis g\u0302in (kun grupoj de 10 infanoj) kvarfoje dum unu horo, post la tagmang\u0302o."}, {"text_idx": "#000006", "text": "Mi proponis preskau\u0306 la samajn ludojn, kiel la lastan fojon sed mi uzis novan materialon faritan de Marion kaj Alice (nuntempa voluntulo en EKC). La koloraj bildoj kaj kartonaj etikedoj kun la vortoj skribitaj estis pli grandaj kaj belaj. Dum la ateliero, kun la diversaj ludoj, la infanojn devis:"}, {"text_idx": "#000007", "text": "saluti kaj prezenti si mem en Esperanto"}, {"text_idx": "#000008", "text": "\u2013 malkovri la signifon de vortoj trovante la originon"}, {"text_idx": "#000011", "text": "Dum tiu semajno nomata \u201csemajno de la originalaj lingvoj\u201d la infanoj povis alig\u0302i por la Esperanto-ateliero au\u0306 por signlingvo-ateliero kaj pluraj elektis ambau\u0306. Do, por la lasta tago, ni decidis proponi komunan atelieron. Ni preparis novajn ludojn kun ambau\u0306 lingvoj, elektante c\u0302irkau\u0306 dudek komunajn vortojn kaj uzante la bildojn, la etikedojn kun la vortoj skribitaj en Esperanto."}, {"text_idx": "#000012", "text": "Ni miksis la infanojn kaj formis grupon de 20. En tiu ateliero, la infanoj salutis, prezentis sin mem kaj ludis per ambau\u0306 lingvoj. Ekzemple:"}, {"text_idx": "#000013", "text": "\u2013 unu grupo de infanoj devis trovi la vortojn legitajn de aliaj en Esperanto kaj traduki ilin en signolingvon ;"}, {"text_idx": "#000014", "text": "\u2013 c\u0302iu infano ricevis vorton en Esperanto au\u0306 en signolingvo kaj devis trovi la infanon, kiu havis g\u0302ian g\u0302emelan vorton kaj montri la paron ;"}, {"text_idx": "#000015", "text": "\u2013 ni montris bildon kaj la infanojn devis tre rapide diri la vorton au\u0306 en Esperanto au\u0306 en signolingvo ktp."}, {"text_idx": "#000018", "text": "Mi ankau\u0306 s\u0302atis proponi tiun atelieron en Esperanto c\u0302ar la infanoj malkovris ne nur iom da funkciado de la lingvo sed ankau\u0306 c\u0302ar ili volis lerni pli da vortoj au\u0306 mallongajn frazojn. Ili ankau\u0306 petis multajn informojn pri la lingvo : \u201ckiu parolas esperanton?, kie ?, kial?...\u201d Unu knabino diris dum la bilanco: \u201cesperanto estas universala lingvo!\u201d S\u0302i au\u0306dis tion mi pensas, kiam la teamo prezentis la atelieron kaj s\u0302i bone memoris."}, {"text_idx": "#000019", "text": "Mi s\u0302atis tiun novan sperton kun la signolingvo ankau\u0306 c\u0302ar g\u0302i okazigis multajn interesajn interagojn en la grupo de infanoj kaj en la teamo de edukistoj. Pluraj personoj de la teamo de la ALAE venis por observi, partopreni, foti kaj filmi. Ili tre interes\u0302ig\u0302is kaj volis, ke la infanoj parolu pri sia sperto al aliaj en la lernejo, uzu kelkajn vortojn au\u0306 signojn..."}, {"text_idx": "#000022", "text": "Please leave this field emptyCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]